钦定古今图书集成/明伦汇编/闺媛典/第175卷 > 谭肇业妻黄氏
## 钦定古今图书集成/明伦汇编/闺媛典/第175卷 > 谭肇业妻黄氏

按《新会县志》：“黄氏，进士黄印女孙。少敏慎，年十八适
白石谭肇业。业结社于省，日从名士游，氏脱簪珥佐
之。会业病亡，一子梦鲤尚幼，氏号哭欲自经，诸婶苦
劝不听，乃抱其儿泣曰：‘汝母日求死，汝呱呱谁哺’？”氏
少心动而止。缟衣蔬食，吉凶交际，不出门户，平居顾
复定省而已。年七十八卒。